  Майя Бывальцева Удмуртилэн тӧроез Александр Соловьёв жуг-жагез утялтон понна интвылъёсты предприятиос борды юнматыны ӵектэ. Со сярысь журналистъёслы вераз 22-тӥ оштолэзе. «Карын одӥг нунал но субботникъёс дыръя гинэ утялтӥськоно ӧвӧл. Интывылъёсты заводъёс, предприятиос борды юнматоно но чылкытлык пумысен соослэсь кылзэс юано. Малпасько, котькуд ужась аслаз интывылаз 2–3 часлы потоз но утялтӥськоз шуыса», — вераз элькунлэн тӧроез. Озьы ик, Соловьёвлэн малпамезъя, али карын рос-прос утялтӥськыны но Ижкарез куартолэзь праздникъёслы чебер карыны луонлыкъёс вань. Ачиз улосвыл кивалтӥсь субботнике потӥз Удмуртиысь тӧролэн но кивалтэтлэн администрациенызы ӵош. Соос Нылпи творчествоя дворец вӧзысь паркын жуг-жагез бичазы. Тегъёс: Мерлык Ижкар Удмуртия АлександрСоловьёв субботник  